CELEX: 52022PC0186
Language: da
Date: 2022-04-27
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Rådet for Verdenstoldorganisationen for så vidt angår vedtagelse af et udkast til ændring af forretningsordenen for Udvalget for Det Harmoniserede System

EUROPA-KOMMISSIONEN
            Bruxelles, den 27.4.2022
            COM(2022) 186 final
            2022/0129(NLE)
            
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Rådet for Verdenstoldorganisationen for så vidt angår vedtagelse af et udkast til ændring af forretningsordenen for Udvalget for Det Harmoniserede System
            
               
         
         
            
               BEGRUNDELSE
            
            
               1.
                     Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Rådet for Verdenstoldorganisationen i forbindelse med den planlagte godkendelse af et udkast til ændring af forretningsordenen for Udvalget for Det Harmoniserede System ("HS-Udvalget").
            
            
               2.
                     Baggrund for forslaget
            
            
               2.1.
                     Den internationale konvention om det harmoniserede varebeskrivelses- og varenomenklatursystem
            
            
               Den internationale konvention om det harmoniserede varebeskrivelses- og varenomenklatursystem ("konventionen")
                  1
                har til formål at fremme den internationale handel og gøre det lettere at indsamle, sammenligne og analysere statistiske oplysninger, navnlig om international handel. Den omfatter som et bilag HS-nomenklaturen, som er et internationalt harmoniseret system, der gør det muligt for de deltagende lande at tarifere varer, der handles, på et fælles grundlag til toldformål. HS-nomenklaturen indeholder navnlig beskrivelser af varerne i form af positioner og underpositioner og de tilhørende numeriske koder baseret på et sekscifret kodesystem. HS-nomenklaturen revideres hvert femte år
                  2
               . Den anvendes af mere end 200 lande og økonomier på verdensplan, og mere end 98 % af alle varer, der handles i verden, tariferes derfor i henhold til nomenklaturen. 
            
            
               Konventionen trådte i kraft den 1. januar 1988.
            
            
               Den Europæiske Union og alle medlemsstater er parter i konventionen.
            
            
               2.2.
                     Verdenstoldorganisationen (WCO)
            
            
               Verdenstoldorganisationen (WCO), der blev oprettet i 1952 som Toldsamarbejdsrådet, er et uafhængigt mellemstatsligt organ, som har til opgave at arbejde for, at toldadministrationerne forbedres og gøres mere effektive. WCO tilbyder sine medlemmer en række konventioner og andre internationale instrumenter samt teknisk bistand og uddannelse. WCO repræsenterer i dag 184 toldadministrationer over hele verden.
            
            
               WCO's styrende organ er WCO-Rådet, som til udførelsen af sine opgaver får bistand fra et kompetent og sagkyndigt sekretariat og en række tekniske og rådgivende udvalg. 
            
            
               WCO's tekniske udvalg, som har ansvaret for det forberedende arbejde i forbindelse med konventionen, er HS-Udvalget. HS-Udvalgets vigtigste opgaver er:
            
            
               ·at sikre en ensartet fortolkning og anvendelse af retsakterne under det harmoniserede system, bl.a. ved at bilægge tvister mellem kontraherende parter, og dermed lette samhandelen 
            
            
               ·at foreslå ændringer og opdateringer af det harmoniserede system for at afspejle den teknologiske udvikling og ændringer i handelsmønstrene samt andre behov hos brugerne 
            
            
               ·at fremme en udbredt anvendelse af det harmoniserede system og undersøge generelle og politiske spørgsmål i forbindelse hermed.
            
            
            
               I henhold til HS-konventionens artikel 6, stk. 6, fastlægger HS-Udvalget sin forretningsorden ved en afgørelse truffet med et flertal på mindst to tredjedele af de stemmer, der er tillagt dets medlemmer. Den således fastlagte forretningsorden skal godkendes af WCO-Rådet.
            
            
               I henhold til punkt 26 i forretningsordenen for HS-Udvalget kan denne forretningsorden revideres helt eller delvis i henhold til bestemmelserne i konventionens artikel 6, stk. 6.
            
            
               De holdninger, som Unionen skal indtage i WCO vedrørende spørgsmål i tilknytning til Det Harmoniserede System, koordineres med medlemsstaterne. Unionen og dens medlemsstater har tilsammen kun én stemme i HS-Udvalget under WCO. I WCO-Rådet stemmer EU for så vidt angår spørgsmål, der henhører under EU's kompetence, såsom spørgsmål i tilknytning til Det Harmoniserede System, på vegne af de medlemsstater, der er til stede på mødet.
            
         
         
            
               2.3.
                     WCO-Rådets påtænkte retsakt
            
            
               WCO-Rådet skal på sin 139. og 140. møderække (23.-25. juni 2022) godkende ændringer af punkt 19 og 20 i forretningsordenen for HS-Udvalget ("den påtænkte retsakt").
            
            
               På sin 64. møderække (september 2019) nåede HS-Udvalget ved konsensus til enighed om forslaget til ændring af forretningsordenens punkt 20 for at præcisere proceduren for forbehold. På grund af pandemien er dette spørgsmål endnu ikke blevet forelagt WCO-Rådet til godkendelse.
            
            
               På sin 68. møderække (september 2021) nåede HS-Udvalget til enighed om forslaget til ændring af forretningsordenens punkt 19 for at præcisere afstemningsproceduren. 
            
            
               Forslagene til ændring af forretningsordenens punkt 19 og 20 er forklaret nedenfor. 
            
            
               Ændringer af forretningsordenens punkt 19
            
            
               –Ved at ændre punkt 19, tredje og fjerde afsnit, skaber udkastet til ændring klarhed for så vidt angår fastsættelsen af det flertal, der er nødvendigt for, at HS-Udvalget kan træffe afgørelser om ændringer af HS-konventionen (mindst to tredjedele af de stemmer, der afgives af udvalgets medlemmer), f.eks. hvad angår ændringer af HS-nomenklaturen samt hvad angår andre afgørelser, der kræver simpelt flertal (mere end 50 % af de stemmer, der afgives af udvalgets medlemmer), f.eks. for tariferingsafgørelser, forklarende bemærkninger, tariferingsudtalelser osv. 
            
            
               –Det vigtigste formål er at sikre, at der i tilfælde af, at flere muligheder skal drøftes, anvendes en smidig og gennemsigtig procedure, således at HS-Udvalgets afgørelse fører til, at et absolut flertal af udvalgets medlemmer støtter den mulighed, der er tilbage efter den gradvise eliminering af den eller de muligheder, der har opnået mindre støtte.
            
            
               –Udkastet til ændring fremgår af nedenstående tabel (ændringerne er understreget):
            
            
                     
                  
                  
                     
                        Nuværende ordlyd
                     
                  
                  
                     
                        Ny ordlyd
                     
                  
               
                     
                        Tredje afsnit
                     
                  
                  
                     
                        Afgørelser om ændringer af konventionen træffes med et flertal på mindst to tredjedele af de stemmer, der afgives af Udvalgets medlemmer.
                     
                     
                     
                     
                     
                     
                     
                  
                  
                     
                        Afgørelser om ændringer af konventionen træffes med et flertal på mindst to tredjedele af de stemmer, der afgives af Udvalgets medlemmer. Hvis der imidlertid er to eller flere muligheder for ændringen, skal Udvalget først gennemføre en trinvis afstemningsprocedure som beskrevet nedenfor efter afstemningsproceduren med simpelt flertal, således at antallet af muligheder reduceres til én. Når der er en enkelt mulighed tilbage for så vidt angår ændringen, afholdes der en endelig afstemning om, hvorvidt ændringen skal accepteres eller forkastes, efter reglen om et flertal på to tredjedele. 
                     
                  
               
                     
                        Fjerde afsnit
                     
                  
                  
                     
                        Andre afgørelser træffes med simpelt flertal af de stemmer, der afgives af Udvalgets medlemmer.
                     
                     
                  
                  
                     
                        Andre afgørelser træffes med simpelt flertal (mere end 50 %) af de stemmer, der afgives af Udvalgets medlemmer. Hvis der er mere end to muligheder, og ingen af disse muligheder har opnået mere end 50 % af de stemmer, der er afgivet af Udvalgets medlemmer, anvendes der en trinvis afstemningsprocedure med simpelt flertal, hvorved antallet af muligheder reduceres ved at fravælge den mulighed, der har opnået det laveste antal stemmer, indtil den mulighed, der har opnået det højeste antal stemmer, opnår mere end 50 % af de stemmer, der er afgivet af Udvalgets medlemmer.
                     
                  
               
               Ændringer af forretningsordenens punkt 20
            
            
               –Ved at ændre punkt 20, første og fjerde afsnit, der bliver til henholdsvis andet og første afsnit, præciseres det i udkastet til ændring, at meddelelser til WCO's generalsekretær om at forelægge spørgsmål, som HS-Udvalget har behandlet, for WCO-Rådet eller til fornyet behandling i HS-Udvalget, skal være generalsekretæren i hænde inden kl. 24.00 (lokal tid i Bruxelles) på fristens sidste dag. 
            
            
               –Denne ændring er særlig relevant for forvaltninger beliggende i en anden tidszone end WCO's hovedkvarter, og hvis meddelelser risikerer at være WCO's generalsekretær i hænde efter udløbet af den frist, der er fastsat for indgivelse af sådanne anmodninger om fornyet behandling i overensstemmelse med den tidszone, hvor WCO's sekretariat er beliggende.
            
            
               –Udkastet til ændring fremgår af nedenstående tabel (ændringerne er understreget):
            
            
                     
                        Nuværende ordlyd
                     
                  
                  
                     
                        Ny ordlyd
                     
                  
               
                     
                        I henhold til Rådets afgørelse nr. 298 kan generalsekretæren efter anmodning fra en kontraherende part sende spørgsmål, der måtte opstå i forbindelse med konventionens artikel 8, stk. 2, direkte tilbage til fornyet behandling i Udvalget, forudsat at anmodningen fremsættes skriftligt senest ved udgangen af den anden måned efter den måned, i hvilken en møderække afholdt af Udvalget blev afsluttet. Generalsekretæren sætter derefter spørgsmålet på dagsordenen for den følgende møderække i Udvalget med henblik på fornyet behandling.
                     
                     
                        Hvis der modtages anmodninger vedrørende samme spørgsmål fra forskellige kontraherende parter med henblik på forelæggelse for både Rådet og Udvalget, eller hvis en kontraherende part ikke præciserer, om spørgsmålet skal forelægges for Rådet eller direkte for Udvalget, forelægges spørgsmålet for Rådet. Generalsekretæren underretter alle kontraherende parter om modtagelsen af en anmodning om forelæggelse af et spørgsmål for Rådet eller Udvalget.
                     
                     
                        En kontraherende part, der fremsætter en anmodning om forelæggelse af et spørgsmål for Rådet eller Udvalget, kan til enhver tid trække sin anmodning tilbage, inden spørgsmålet behandles af Rådet eller tages op til fornyet behandling i Udvalget. Udvalget vil imidlertid behandle et spørgsmål, hvis det er blevet forelagt af Rådet. Hvis en kontraherende part trækker en anmodning tilbage, anses Udvalgets oprindelige afgørelse for at være godkendt, medmindre en anmodning fra en anden kontraherende part, der vedrører det samme spørgsmål, er under behandling. Generalsekretæren underretter de kontraherende parter om enhver tilbagetrækning.
                     
                     
                        Meddelelser til generalsekretæren om at forelægge spørgsmål for Rådet eller til fornyet behandling i Udvalget i henhold til konventionens artikel 8.2 samt Rådets afgørelse nr. 298 må ikke indgives før dagen efter afslutningen af Udvalgets møderække, men skal indsendes inden udgangen af den anden måned efter den måned, i hvilken møderækken blev afsluttet.
                     
                     
                        Når spørgsmål i henhold til konventionens artikel 8, stk. 3, samt Rådets afgørelse nr. 298 helt eller delvis forelægges Udvalget til fornyet behandling, indgiver den kontraherende part, der har anmodet om, at spørgsmålet tages op til fornyet behandling, senest 60 dage før datoen for indledningen af Udvalgets næste møderække et notat til generalsekretæren med en begrundelse for anmodningen om fornyet behandling sammen med sine forslag til afklaring af spørgsmålet. Generalsekretæren rundsender dette notat til de øvrige kontraherende parter.
                     
                     
                  
                  
                     
                        Meddelelser til generalsekretæren om at forelægge spørgsmål for Rådet eller til fornyet behandling i Udvalget i henhold til konventionens artikel 8, stk. 2, samt Rådets afgørelse nr. 298 må ikke indgives før dagen efter afslutningen af Udvalgets møderække, men skal indgives inden udgangen af den anden måned efter den måned, i hvilken møderækken blev afsluttet. En meddelelse anses for at være indgivet inden fristens udløb, hvis den er generalsekretæren i hænde inden kl. 24.00 (lokal tid i Bruxelles) på fristens sidste dag.
                     
                     
                        I henhold til Rådets afgørelse nr. 298 kan generalsekretæren efter anmodning fra en kontraherende part sende spørgsmål, der er omhandlet i konventionens artikel 8, stk. 2, direkte tilbage til fornyet behandling i Udvalget, forudsat at anmodningen fremsættes inden for den frist, der er fastsat i det foregående afsnit. Generalsekretæren sætter derefter spørgsmålet på dagsordenen for den følgende møderække i Udvalget med henblik på fornyet behandling.
                     
                     
                        Hvis der modtages anmodninger vedrørende samme spørgsmål fra forskellige kontraherende parter med henblik på forelæggelse for både Rådet og Udvalget, eller hvis en kontraherende part ikke præciserer, om spørgsmålet skal forelægges for Rådet eller direkte for Udvalget, forelægges spørgsmålet for Rådet. Generalsekretæren underretter alle kontraherende parter om modtagelsen af en anmodning om forelæggelse af et spørgsmål for Rådet eller Udvalget.
                     
                     
                        En kontraherende part, der fremsætter en anmodning om forelæggelse af et spørgsmål for Rådet eller Udvalget, kan til enhver tid trække sin anmodning tilbage, inden spørgsmålet behandles af Rådet eller tages op til fornyet behandling i Udvalget. Udvalget vil imidlertid behandle et spørgsmål, hvis det er blevet forelagt af Rådet. Hvis en kontraherende part trækker en anmodning tilbage, anses Udvalgets oprindelige afgørelse for at være godkendt, medmindre en anmodning fra en anden kontraherende part, der vedrører det samme spørgsmål, er under behandling. Generalsekretæren underretter de kontraherende parter om enhver tilbagetrækning.
                     
                     
                        Når spørgsmål i henhold til konventionens artikel 8, stk. 3, samt Rådets afgørelse nr. 298 helt eller delvis forelægges Udvalget til fornyet behandling, indgiver den kontraherende part, der har anmodet om, at spørgsmålet tages op til fornyet behandling, senest 60 dage før datoen for indledningen af Udvalgets næste møderække et notat til generalsekretæren med en begrundelse for anmodningen om fornyet behandling sammen med sine forslag til afklaring af spørgsmålet. Generalsekretæren rundsender dette notat til de øvrige kontraherende parter. 
                     
                  
               
               3.
                     Den holdning, der skal indtages på Unionens vegne
            
            
               Formålet med den foreslåede holdning er at udtrykke støtte til udkastet til ændring af forretningsordenen for HS-Udvalget.
            
            
               Det er vigtigt for EU, at en sådan ændring vedtages, da den har til formål at præcisere HS-Udvalgets beslutningsproces og sikre, at afgørelser træffes af et ubestridt flertal af udvalgets medlemmer.
            
            
               Der er foretaget høringer af medlemsstaterne inden for rammerne af Toldekspertgruppen (Det Harmoniserede System/Koordinering med WCO) og Rådet.
            
            
               Den foreslåede holdning er derfor som følger:
            
         
         
            
               –Unionen bør støtte godkendelsen af ændringen af forretningsordenen
            
            
               –Unionen bør støtte eventuelle yderligere redaktionelle ændringer, der foreslås af WCO's sekretariat.
            
            
               Den foreslåede EU-holdning er i overensstemmelse med den fastlagte toldpolitik og HS-Udvalgets praksis. 
            
            
               Den foreslåede holdning er nødvendig, for at EU kan udtrykke en holdning ved det næste møde i WCO-Rådet. 
            
            
               4.
                     Retsgrundlag
            
            
               4.1.
                     Proceduremæssigt retsgrundlag
            
            
               4.1.1.
                     Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  3
               .
            
            
               Derfor er artikel 218, stk. 9, i TEUF det proceduremæssige retsgrundlag for den foreslåede afgørelse om fastlæggelse af den holdning, der skal indtages på Unionens vegne vedrørende den påtænkte retsakt.
            
            
               4.1.2.
                     Princippernes anvendelse på det foreliggende tilfælde
            
            
               WCO-Rådet er et organ, der er nedsat ved en aftale, nemlig konventionen om oprettelse af et toldsamarbejdsråd af 15. december 1950. Det er det organ, der i henhold til den internationale konvention om det harmoniserede varebeskrivelses- og varenomenklatursystem har ansvaret for at udarbejde rekommandationer til de kontraherende parter med henblik på ændring af denne konvention og med henblik på godkendelse af forretningsordenen for HS-Udvalget.
            
            
               På sit møde i juni forventes WCO-Rådet i henhold til HS-konventionens artikel 6 at godkende en ændring af forretningsordenen for HS-Udvalget. Når ændringen er godkendt, vil den have retsvirkninger i EU-lovgivningen, nemlig i bilag 1 til Rådets forordning (EØF) nr. 2658/87 om told- og statistiknomenklaturen og Den Fælles Toldtarif. Dette skyldes, at det i artikel 1, stk. 2, litra a), i nævnte forordning er fastsat, at "2. Den kombinerede nomenklatur omfatter: a) det harmoniserede systems nomenklatur," og at denne ændring vil få indflydelse på, hvordan beslutningsprocessen for fortolkningen og ændringen af nomenklaturen i det harmoniserede system udføres i HS-Udvalget, og som følge heraf, hvordan den kombinerede nomenklatur fortolkes.
            
            
               Den påtænkte retsakt supplerer eller ændrer ikke den institutionelle ramme for konventionen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.
                     Materielt retsgrundlag
            
            
               4.2.1.
                     Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.
                     Princippernes anvendelse på det foreliggende tilfælde
            
            
               Da den påtænkte retsakts primære formål og indhold vedrører beslutningsprocessen for fortolkningen af tariffen og anvendelsen af en international aftale inden for rammerne af den fælles handelspolitik og gennemførelsen af HS-nomenklaturen og EU's kombinerede nomenklatur, er det materielle retsgrundlag for den foreslåede afgørelse artikel 31, artikel 43, stk. 2, og artikel 207, stk. 4, første afsnit, i TEUF.
            
         
         
            
               4.3.
                     Konklusion
            
            
               Retsgrundlaget for den foreslåede afgørelse bør være artikel 31, artikel 43, stk. 2, og artikel 207, stk. 4, første afsnit, i TEUF sammenholdt med artikel 218, stk. 9, i TEUF.
            
            
               5.
                     Virkninger for budgettet 
            
            
               Forslaget har ingen virkninger for Den Europæiske Unions budget.
                      
            
            
               2022/0129 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Rådet for Verdenstoldorganisationen for så vidt angår vedtagelse af et udkast til ændring af forretningsordenen for Udvalget for Det Harmoniserede System
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 31, artikel 43, stk. 2, og artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)
                     Den internationale konvention om det harmoniserede varebeskrivelses- og varenomenklatursystem ("konventionen") blev indgået af Unionen ved Rådets afgørelse 87/369
                  41 og trådte i kraft den 1. januar 1988. 
            
            
               (2)
                     I henhold til konventionens artikel 6, stk. 6, fastlægger Udvalget for Det Harmoniserede System ("HS-Udvalget") sin forretningsorden ved en afgørelse truffet med et flertal på mindst to tredjedele af de stemmer, der er tillagt dets medlemmer. Den således fastlagte forretningsorden skal godkendes af WCO-Rådet. 
            
            
               (3)
                     WCO-Rådet forventes på sine møderækker i juni at godkende et udkast til ændring af forretningsordenen for HS-Udvalget. Denne ændring vil blive godkendt på grundlag af et forslag udarbejdet af HS-Udvalget og færdiggjort på dets 64. møderække (18.-27. september 2019) og 68. møderække (6.-28. september 2021). Den træder i kraft, når den er vedtaget.
            
            
               (4)
                     Det er yderst vigtigt, at HS-Udvalget træffer sine afgørelser på en gennemsigtig og effektiv måde, og at sådanne afgørelser opnår størst mulig støtte fra udvalgets medlemmer. 
            
            
               (5)
                     Eftersom dette udkast til ændring af forretningsordenen for HS-Udvalget skal godkendes af WCO-Rådet, bør den holdning, som skal indtages på Unionens vegne, fastlægges, da den ændrede forretningsorden, når den er godkendt, får bindende virkning for Unionen og vil kunne få afgørende indflydelse på EU-lovgivningen, nærmere bestemt bilag I til Rådets forordning (EØF) nr. 2658/87
                  52.
            
            
               (6)
                     Unionens holdning bør derfor være at støtte udkastet til ændring af forretningsordenen for HS-Udvalget og eventuelle mindre redaktionelle eller sproglige tilpasninger, som måtte anses for nødvendige —
            
            
               VEDTAGET DENNE AFGØRELSE:
            
            
               Artikel 1
            
         
         
            
               Den holdning, der skal indtages på Unionens vegne på WCO-Rådets møderækker i juni 2022, er at støtte udkastet til ændring af forretningsordenen for HS-Udvalget som fastlagt i bilaget.
            
            
               Unionens repræsentanter kan på baggrund af udviklingen på de kommende møderækker i WCO-Rådet godkende mindre redaktionelle eller sproglige tilpasninger i samråd med medlemsstaterne eller under koordineringsmøder på stedet uden yderligere afgørelse truffet af Rådet. 
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand 
               
            
            
         
         
            
                  
                     (1)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (EFT L 198 af 20.7.1987, s. 1).
               
               
                  
                     (2)
                  
                        HS-nomenklaturen er siden sin indførelse i 1988 blevet revideret seks gange. Disse revisioner trådte i kraft i 1996, 2002, 2007, 2012, 2017 og 2022.
               
               
                  
                     (3)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64. 
               
               
                  
                     (4)
                  1
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (EFT L 198 af 20.7.1987, s. 1).
               
               
                  
                     (5)
                  2
                        Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 27.4.2022
            COM(2022) 186 final
            
            BILAG
            til
            Forslag til RÅDETS AFGØRELSE
            om den holdning, der skal indtages på Den Europæiske Unions vegne i Rådet for Verdenstoldorganisationen for så vidt angår vedtagelse af et udkast til ændring af forretningsordenen for Udvalget for Det Harmoniserede System
            
               
         
         
            
               BILAG 
            
            
               Ændringer af forretningsordenens punkt 19
            
            
            
                     
                        Tredje afsnit
                     
                  
                  
                     
                        Afgørelser om ændringer af konventionen træffes med et flertal på mindst to tredjedele af de stemmer, der afgives af Udvalgets medlemmer. Hvis der imidlertid er to eller flere muligheder for ændringen, skal Udvalget først gennemføre en trinvis afstemningsprocedure som beskrevet nedenfor efter afstemningsproceduren med simpelt flertal, således at antallet af muligheder reduceres til én. Når der er en enkelt mulighed tilbage for så vidt angår ændringen, afholdes der en endelig afstemning om, hvorvidt ændringen skal accepteres eller forkastes, efter reglen om et flertal på to tredjedele. 
                     
                  
               
                     
                        Fjerde afsnit
                     
                  
                  
                     
                        Andre afgørelser træffes med simpelt flertal (mere end 50 %) af de stemmer, der afgives af Udvalgets medlemmer. Hvis der er mere end to muligheder, og ingen af disse muligheder har opnået mere end 50 % af de stemmer, der er afgivet af Udvalgets medlemmer, anvendes der en trinvis afstemningsprocedure med simpelt flertal, hvorved antallet af muligheder reduceres ved at fravælge den mulighed, der har opnået det laveste antal stemmer, indtil den mulighed, der har opnået det højeste antal stemmer, opnår mere end 50 % af de stemmer, der er afgivet af Udvalgets medlemmer.
                     
                  
               
            
               Ændringer af forretningsordenens punkt 20
            
            
            
                     
                        Meddelelser til generalsekretæren om at forelægge spørgsmål for Rådet eller til fornyet behandling i Udvalget i henhold til konventionens artikel 8, stk. 2, samt Rådets afgørelse nr. 298 må ikke indgives før dagen efter afslutningen af Udvalgets møderække, men skal indgives inden udgangen af den anden måned efter den måned, i hvilken møderækken blev afsluttet. En meddelelse anses for at være indgivet inden fristens udløb, hvis den er generalsekretæren i hænde inden kl. 24.00 (lokal tid i Bruxelles) på fristens sidste dag.
                     
                     
                        I henhold til Rådets afgørelse nr. 298 kan generalsekretæren efter anmodning fra en kontraherende part sende spørgsmål, der er omhandlet i konventionens artikel 8, stk. 2, direkte tilbage til fornyet behandling i Udvalget, forudsat at anmodningen fremsættes inden for den frist, der er fastsat i det foregående afsnit. Generalsekretæren sætter derefter spørgsmålet på dagsordenen for den følgende møderække i Udvalget med henblik på fornyet behandling.
                     
                     
                        Hvis der modtages anmodninger vedrørende samme spørgsmål fra forskellige kontraherende parter med henblik på forelæggelse for både Rådet og Udvalget, eller hvis en kontraherende part ikke præciserer, om spørgsmålet skal forelægges for Rådet eller direkte for Udvalget, forelægges spørgsmålet for Rådet. Generalsekretæren underretter alle kontraherende parter om modtagelsen af en anmodning om forelæggelse af et spørgsmål for Rådet eller Udvalget.
                     
                     
                        En kontraherende part, der fremsætter en anmodning om forelæggelse af et spørgsmål for Rådet eller Udvalget, kan til enhver tid trække sin anmodning tilbage, inden spørgsmålet behandles af Rådet eller tages op til fornyet behandling i Udvalget. Udvalget vil imidlertid behandle et spørgsmål, hvis det er blevet forelagt af Rådet. Hvis en kontraherende part trækker en anmodning tilbage, anses Udvalgets oprindelige afgørelse for at være godkendt, medmindre en anmodning fra en anden kontraherende part, der vedrører det samme spørgsmål, er under behandling. Generalsekretæren underretter de kontraherende parter om enhver tilbagetrækning.
                     
                     
                        Når spørgsmål i henhold til konventionens artikel 8, stk. 3, samt Rådets afgørelse nr. 298 helt eller delvis forelægges Udvalget til fornyet behandling, indgiver den kontraherende part, der har anmodet om, at spørgsmålet tages op til fornyet behandling, senest 60 dage før datoen for indledningen af Udvalgets næste møderække et notat til generalsekretæren med en begrundelse for anmodningen om fornyet behandling sammen med sine forslag til afklaring af spørgsmålet. Generalsekretæren rundsender dette notat til de øvrige kontraherende parter.